Συντεταγμένες: 40°47′48″N 23°54′39″E﻿ / ﻿40.79663°N 23.91093°E﻿ / 40.79663; 23.91093

Χώροι αρχαιολογικού ενδιαφέροντος Οφρυνίου
Το **Οφρύνιο** (γνωστό μέχρι το 1954 ως **Κάτω** **Λακκοβίκια**) είναι ένα χωριό του Δήμου Παγγαίου, της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2011, έχει 758 κατοίκους. Βρίσκεται σε υψόμετρο 100 μέτρων, στους πρόποδες του Παγγαίου, περίπου 5.5 χλμ. από την Παραλία Οφρυνίου και 9 χλμ. από τα Λακκοβίκια (σημερινή Μεσολακκιά), στο δυτικό άκρο του νομού Καβάλας. Με το πρόγραμμα Καποδίστριας εντάχθηκε στον δήμο Ορφανού, και παλαιότερα υπαγόταν στην κοινότητα Οφρυνίου. Στην τοπική κοινότητα Οφρυνίου ανήκει και το θέρετρο Παραλία Οφρυνίου.
Η οικονομία του χωριού βασίζεται στον τουρισμό, την αλιεία και τη γεωργία, με κυριότερα προϊόντα τα αμύγδαλα, τις ελιές, τα σταφύλια και το τσίπουρο.

Ιστορικά στοιχεία
-----------------

Στο Οφρύνιο υπάρχουν ίχνη κατοίκησης από την προϊστορία. Στη θέση Χαρίτου Τούμπα έχει εντοπιστεί οικισμός των προϊστορικών και πρώιμων ιστορικών χρόνων, χρονολογούμενος από τη διάσπαρτη επιφανειακή κεραμική. Κατά την αρχαιότητα, κοντά στο Οφρύνιο βρισκόταν η αρχαία πόλη Ηιών, της οποίας τα ερείπια έχουν βρεθεί στην Τούμπα του Προφήτη Ηλία. Η αρχαϊκή - κλασική ακρόπολη βρισκόταν στον ψηλότερο λόφο, ενώ στο χαμηλότερο δυτικό λόφο έχει βρεθεί προϊστορικός οικισμός. Γύρω από τους λόφους αυτούς έχουν εντοπιστεί αρχαία νεκροταφεία. Στις θέσεις Οχυρά και Ντεβέγελο έχει εντοπιστεί νεκροταφεία ρωμαϊκής περιόδου. Στη θέση Γιατρού έχει εντοπιστεί εγκατάσταση κλασικής - ελληνιστικής περιόδου και δεύτερη ρωμαϊκής περιόδου, πιθανώς αγροικίες, με υπολείμματα τοίχων και διάσπαρτη κεραμική στην επιφάνεια του εδάφους. Στον λόφο Καλαμούδι υπάρχουν επιφανειακά ίχνη τοίχων και διάσπαρτη κεραμική τα οποία υποδεικνύουν την παρουσία οικισμού και νεκροταφείου της ελληνιστικής - ρωμαϊκής περιόδου. Στη θέση Κλήμα υπάρχουν ορατά λείψανα αρχαίας εγκατάστασης, πιθανώς αγροικίας. Στη θέση Τσαρδάκια έχει ανασκαφεί κτίριο της ελληνιστικής περιόδου.

Με την ανταλλαγή πληθυσμών, στη Κάτω Λακκοβίκια εγκαταστάθηκαν 148 προσφυγικές οικογένειες από το Οφρύνιο της Τρωάδας, σημερινό Ενρεκιοΐ, στη Μικρά Ασία. Στην απογραφή του 1928, η Κάτω Λακκοβίκια είχε 629 κατοίκους. Οι κάτοικοί του αρχικά ασχολήθηκαν με την καπνοκαλλιέργεια και έπειτα με την καλλιέργεια σιτηρών και οσπρίων. Το 1954, ο οικισμός μετονομάστηκε σε Οφρύνιο. Ο ναός του χωριού, αφιερωμένος στον Άγιο Γεώργιο, ολοκληρώθηκε το 1995.

Αθλητισμός
----------

### Α.Σ. Αετός Ορφανού

Στο Οφρύνιο εδρεύει ο «Αθλητικός Σύλλογος Αετός Ορφανού», ο οποίος ιδρύθηκε το 1979 και εκπροσωπεί το χωριό στο ποδόσφαιρο.

Το 2014 κατέκτησε για πρώτη φορά στην ιστορία του το Κύπελλο Ε.Π.Σ. Καβάλας νικώντας τον Ναζιανζό Νέας Καρβάλης στον τελικό και κέρδισε τη συμμετοχή του στο Κύπελλο Ελλάδας ερασιτεχνών, όπου αποκλείοντας κατά σειρά τον κυπελλούχο Ε.Π.Σ. Χαλκιδικής Απόλλωνα Αρναίας εκτός έδρας, τον κυπελλούχο Ε.Π.Σ. Δράμας Εθνικό Αστέρα Καλλιφύτου εντός έδρας και τον κυπελλούχο Ε.Π.Σ. Τρικάλων Α.Σ. Μετέωρα Καλαμπάκας στο ουδέτερο γήπεδο Λιτοχώρου, προκρίθηκε στην ημιτελική φάση του θεσμού, κάτι που αποτέλεσε τη μεγαλύτερη έως τότε διάκρισή του σε πανελλήνιο επίπεδο, ωστόσο όμως γνώρισε την ήττα στο ουδέτερο γήπεδο Βελεστίνου και τον αποκλεισμό από τον κυπελλούχο Ε.Π.Σ. Αργολίδας Ερμή Κιβερίου.

To 2017 αναδείχθηκε πρωταθλητής στην Α΄ Κατηγορία Ε.Π.Σ. Καβάλας για πρώτη φορά στην ιστορία του, κερδίζοντας την άνοδο στην Γ΄ Εθνική Ερασιτεχνική κατηγορία, 3η τη τάξει κατηγορία και έως τη σεζόν 2018-19 και 4η τη τάξει κατηγορία από την επόμενη, στην οποία αγωνίζεται έως και την τρέχουσα αγωνιστική περίοδο, 2020-21. Μάλιστα, κατά την πρώτη του παρουσία στα εθνικά πρωταθλήματα και τη Γ΄ Εθνική τη σεζόν 2017-18 κατέλαβε τη 2η θέση του 1ου ομίλου, πίσω από τον Απόλλωνα Παραλιμνίου και μπροστά από τον Α.Ο. Καβάλα.

Το 2019 κατέκτησε για δεύτερη φορά στην ιστορία του το Κύπελλο Ε.Π.Σ. Καβάλας, νικώντας στον τελικό την Αναγέννηση Λιμεναρίων Θάσου, γεγονός που του έδωσε το δικαίωμα συμμετοχής στο Κύπελλο Ελλάδας της επόμενης περιόδου, μετά την αναδιάρθρωση του 2019 και τη συμμετοχή των κυπελλούχων των ΕΠΣ στη διοργάνωση. Τη σεζόν 2019-20 συμμετείχε για πρώτη φορά στο Κύπελλο Ελλάδας, όπου αποκλείοντας κατά σειρά τον Εθνικό Αλεξανδρούπολης εκτός έδρας, τον Θερμαϊκό Θέρμης εντός έδρας και εντός έδρας τον Θεσπρωτό Ηγουμενίτσας, ομάδα Φούτμπολ Λιγκ, κάνοντας την έκπληξη και προκρίθηκε στη 4η φάση όπου και γνώρισε την ήττα εντός έδρας και τον αποκλεισμό από τον Απόλλωνα Λάρισας, ομάδα Σούπερ Λιγκ 2.

Παραπομπές
----------

1. ↑  «Κάτω Λακκοβίκια -- Οφρύνιον». *Πανδέκτης*. Εθνικό Κέντρο Τεκμηρίωσης. Ανακτήθηκε στις 8 Φεβρουαρίου 2017.
2. ↑  «Οφρύνιον (Καβάλας)». *Διοικητικές μεταβολές οικισμών*. ΕΕΤΑΑ. Ανακτήθηκε στις 7 Φεβρουαρίου 2017.
3. 1 2  «Οφρύνιο». Δήμος Παγγαίου. Αρχειοθετήθηκε από το πρωτότυπο στις 11 Μαρτίου 2017. Ανακτήθηκε στις 8 Φεβρουαρίου 2017.
4. ↑   Αρχειοθετήθηκε 2017-04-24 στο Wayback Machine. Δ. Κ. Σαμσάρης, Ιστορική γεωγραφία της Ανατολικής Μακεδονίας κατά την αρχαιότητα, Θεσσαλονίκη 1976 (Εταιρεία Μακεδονικών Σπουδών), σ. 139. ISBN 960-7265-16-5
5. ↑  «Κήρυξη είκοσι πέντε (25) αρχαιολογικών χώρων του δήμου Ορφανού Καβάλας». Αρχειοθετήθηκε από το πρωτότυπο στις 7 Απριλίου 2016. Ανακτήθηκε στις 8 Φεβρουαρίου 2017.
6. ↑  «Εγκατάσταση προσφύγων - Γραφείο Καβάλας (Καβάλλας)». Δημήτρης Λιθοξόου. Ανακτήθηκε στις 7 Φεβρουαρίου 2017.
7. ↑  «Καπνοκαλλιέργεια». *mythotopia.eu*. Ινστιτούτο Επεξεργασίας του Λόγου. Ανακτήθηκε στις 26 Αυγούστου 2023.
8. ↑  «Οφρύνιο». Δήμος Ορφανού. Αρχειοθετήθηκε από το πρωτότυπο στις 26 Φεβρουαρίου 2010. Ανακτήθηκε στις 8 Φεβρουαρίου 2017.
9. ↑  *Κυπελλούχος της ΕΠΣΚ ο Αετός Ορφανού με το 2-1 επί του Ναζιανζού* proininews.gr
10. ↑  *ΠΡΟΚΡΙΘΗΚΕ ΣΤΗ Β' ΦΑΣΗ Ο ΚΥΠΕΛΛΟΥΧΟΣ ΑΕΤΟΣ ΟΡΦΑΝΟΥ* epskavalas.gr
11. ↑  *Αετός Ορφανού – Εθνικός Αστέρας Καλλιφύτου 5-4 πέν. (1-1 κ.α. παρ.)* onsports.gr
12. ↑  *ΣΤΟΝ ΗΜΙΤΕΛΙΚΟ Ο ΚΥΠΕΛΛΟΥΧΟΣ Ε.Π.Σ.ΚΑΒΑΛΑΣ ΑΕΤΟΣ ΟΡΦΑΝΟΥ* epskavalas.gr
13. ↑  «kavalagoal.gr». Αρχειοθετήθηκε από το πρωτότυπο στις 6 Μαΐου 2021. Ανακτήθηκε στις 18 Δεκεμβρίου 2021.
14. ↑  *ΕΠΣ ΚΑΒΑΛΑΣ : ΠΡΩΤΑΘΛΗΤΗΣ ΚΑΙ ΣΤΗ Γ ΕΘΝΙΚΗ Ο ΑΕΤΟΣ ΟΡΦΑΝΟΥ* dielpa.wordpress.com
15. ↑  Βαθμολογία και πρόγραμμα 1ου ομίλου Γ΄ Εθνικής 2020-2021, επίσημη ιστοσελίδα ΕΠΟ
16. ↑  *ΚΥΠΕΛΛΟΥΧΟΣ 2018 - 2019 Ο ΑΕΤΟΣ ΟΡΦΑΝΟΥ* epskavalas.gr
17. ↑  *ΚΥΠΕΛΛΟ ΕΛΛΑΔΑΣ ΕΥΚΟΛΑ ΣΤΗΝ ΕΠΌΜΕΝΗ ΦΑΣΗ Ο ΑΕΤΟΣ ΟΡΦΑΝΟΥ* dielpa.wordpress.com
18. ↑  *Κύπελλο Ελλάδος: Πέρασε ο Αετός Ορφανού, 4-2 τον Θερμαϊκό Θέρμης* kavalapost.gr
19. ↑  «*Έγραψε ιστορία στο Κύπελλο ο Αετός Ορφανού!* snews.gr». Αρχειοθετήθηκε από το πρωτότυπο στις 12 Μαΐου 2021. Ανακτήθηκε στις 22 Μαΐου 2022.
20. ↑  «*Δεν τα κατάφερε ο Αετός Ορφανού με τον Απόλλων Λάρισας* inkavala.gr». Αρχειοθετήθηκε από το πρωτότυπο στις 1 Δεκεμβρίου 2021. Ανακτήθηκε στις 1 Ιανουαρίου 2021.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Παγγαίου |
| --- |
|  |
| Δημοτική ενότητα Ελευθερούπολης | 
* Αμισιανά
* Αντιφίλιπποι
* Άνω Χορτοκόπι
* Ελευθερούπολη
* Εξοχή
* Κηπιά
* Κοκκινόχωμα
* Μονή Αγίου Παντελεήμονος
* Παναγιά
* Χορτοκόπι
* Χρυσόκαστρο
 | Χάρτης των δημοτικών ενοτήτων (πρώην δήμων και κοινοτήτων) του Δήμου Παγγαίου. |
|  |
| Δημοτική ενότητα Ελευθερών | 
* Αγία Μαρίνα
* Άγιος Αθανάσιος
* Άγιος Ανδρέας
* Αποβάθρα
* Ελαιοχώρι
* Ελευθερές
* Μυρτόφυτο
* Νέα Ηρακλείτσα
* Νέα Πέραμος
* Παραλία Ελαιοχωρίου
* Παραλία Μυρτοφύτου
* Πύργος
* Φωλιά
 |
|  |
| Δημοτική ενότητα Ορφανού | 
* Ακροπόταμος
* Βρύση
* Γαληψός
* Κάριανη
* Κοκκινοχώρι
* Λουτρά Ελευθερών\*
* Μέγας Αλέξανδρος
* Ορφάνι
* Οφρύνιο
* Παραλία Οφρυνίου
* Ποδοχώρι
 |
|  |
| Δημοτική ενότητα Πιερέων | 
* Αυλή
* Δωμάτια
* Καραβαγγέλης
* Μέλισσα
* Μελισσοκομείο
* Μεσιά
* Μεσορόπη
* Μουσθένη
* Παλιά Αυλή\*
* Πλατανότοπος
* Πυργοχώρι
* Σιδηροχώρι
 |
|  |
| Δημοτική ενότητα Παγγαίου | 
* Γεωργιανή
* Νικήσιανη
* Παλαιοχώρι
 |
|  |
| Μονές | 
* Μονή Αγίου Δημητρίου
* Μονή Αγίου Ιωάννου Προδρόμου
* Μονή Αγίου Παντελεήμονος
* Μονή Παναγίας Παγγαιωτίσσης
 |
|  |
| 
* Έδρα: Ελευθερούπολη
* \*(Οικισμοί με μη μόνιμο πληθυσμό)]
 |

 |